Document ID: /fineweb-2-swissfilter-quality_10-filterrobots/filtered/01798.jsonl.gz/1172

Grüessdi! Das isch itz afe guet, bisch du uf üsere Syte glandet!
Genau, mir sy die mit de Gschichte in Bärner Mundart.
Üser Adväntskaländer-Gschichte sy beliebt bi gross u chlyn. Grad im Chindergarte u ir Schuel sy si wunderbari, wärtvolli Begleiter dür d Adväntszyt. Aber o daheime ir Stube lösi gwundregi Chinderhärzli schnäller la pöpperle. Schyns läsi sogar gschtandni Ehepaar enang di Gschichte bi Cherzeschyn vor - würklech wahr.
Für alli erwachsene Läser u Läserinne empfähle mir üses «Schmucktruckli». Es Gschänk vor ganz bsundere Sorte für es jedes wos list oder vorgläse überchunnt.
Meh daderzue findsch uf de nächschte Syte. Gang nume hurti ga glüüssle, es lohnt sech uf all Fäll!
La di doch eifach la überrasche. Oder überrasch dyni Liebschte. Mit üsne Gschichte u Abentür verschänksch du Fröid, Spannig u zu allem zueche no gueti Wärte - versproche!